AJAKOHAST OTSE TAEVAST
Pohjanmaa - meie teine kodu.
No rohkem küll sinu oma... - See on tõsi. Tunnen end siin kui kodus.
Käisime 70-80-ndatel siin ja eriti Vaasas, üsnagi tihti.
Pidasime koosolekuid väljaspool linna,
aga pühapäevased teenistused toimusid ikka siin Vaasas, nn "pealinnas".
See oli eriline aeg, kus Jumal õnnistas ja kõnetas ning ilmutas erinevaid asju.
Oleme ütlemata tänulikud ka teletöö eest, mille Jumal on meile andnud.
Kuhu iganes me ka ei läheks,
ikka leidub keegi, kes on näinud TV7't.
Aga see on tore, nii et astu sinagi ligi, kui meid kusagil näed.
Nii tore on kohtuda oma vaatajatega.
Meie selja taga on Vaasa rootsikeelne baptistikogudus.
Kui Ulf Ekman ja mina 1985 a Vaasasse tulime,
siis enne suuri õhtuseid koosolekuid kultuurimajas,
pidasime me seminare ja inimesed said esitada küsimusi
just siin samas baptistkoguduses.
Olen käinud siin muudelgi aegadel, nii et meil on palju häid kontakte.
Vaasalasi peetakse üsna avatuteks; nad on õnnistanud meid
ja omanud positiivset hoiakut kõigi me teenistuste suhtes.
Kuid hetkel vaatate saadet "Ajakohast otse taevast"
ja meie igatsuseks on edastada iga oma saate kaudu
midagi elavat ja värsket Jumala Sõnast.
Nii et see pole meile mingi mõnus vabaaja veetmise viis,
vaid see on osa me elust rääkida paljudele inimestele.
Oleme isegi hämmingus võimalusest, mille Jumal on andnud,
kuid Tema korraldab asju oma parima äranägemise järgi.
Seetõttu oleme saanud armu, jõudu, abi ja usku nende saadete tegemiseks.
Ta on tõesti aidanud meid, et võiksime rääkida sinuga just praegu.
Meie igatsus on, et jumalariik võiks kasvada sinu elus
ja sa võiksid minna sügavamale Jumala asjades.
Sest usuelu pole mingi pinnapealne esmaabi või lõpuabi,
et saada abi oma surmahetkel ja päästa oma hing hukatusse minemast.
Jah, see on osa sellest, kuid mitte ainult.
Küsimus on pigem selles,
et lasta Jumalal tulla oma ellu ja meie astume otsekui Temasse.
Ta muudab seeläbi me elud ja annab võimaluse
olla kaasas ülemaailmses "misjonitöös",
mille kaudu täita maailm inimestega, kes usuvad Jeesusesse Kristusesse.
Kui ma ütlen Filiplaste kiri 4...
Siis mina ütlen, et see on see tõeliselt positiivne peatükk,
kus on väga palju häid tõotusi. - Nii on. Kuid mida veel?
Ma suudan kõik Temas...
"Ma suudan kõik temas, kes mind teeb vägevaks." (Fil.4:13)
Iga usklik teab seda salmi. Ma suudan kõik temas!
Vaatame täna ka pisut teksti konteksti, mille põhjal see on kirjutatud.
Usun, et Jumal seisab selle sõna taga
ja tahab, et see saaks osaks me mõtetest ja arusaamadest,
et "me suudame kõik Temas".
Ta tahab õnnistada ja julgustada meid ning aidata ja anda uut jõudu,
et võiksime edukalt minna edasi.
Me võime saada osa Jeesuse võidust ja kogeda, et iga päev on võidupäev.
Seda ei tähenda alati seda, et meil poleks võitlusi,
sest me oleme siiski sõjas.
Aga keegi on öelnud,
et võime küll kaotada lahingu, aga samas võita siiski sõja.
Nii et ükskõik, mis olukorrad ka poleks, kui Tema on meiega...
Me teame, et Tema on alati me võidulipp! - Nii on. Aga kui Ta on koos meiega, siis...
Kes saab olla meie vastu? - Kes saab sel juhul olla me vastu?
Mitte keegi! Ei nähtavas ega nähtamatus maailmas;
ei minevikus ega tulevikus ega ka praegu.
Mitte miski ei saa meid lahutada Jumala armastusest Jeesuses Kristuses.
Nii et tunnista sedagi, et Tema on sinu Jumal,
kellele võib alati loota ja kellest sõltuda.
Ta on Jumal, kes tõesti näitab, et Ta on see, keda väidab end olevat.
Jumal tõesti seisab iga oma tõotuse taga
ja see on üks neist lubadustest, mis katab paljusid me eluvaldkondi.
Kuid Piibel on täis erinevaid tõotusi, mitte vaid seda Filiplastele 4.
Nii on. Kuid kas mitte seegi polnud Filipi kirjas,
et võime rääkida Jumalale oma soovidest ja Ta tahab täita need.
Just. Seal on ka selline koht, et: "Olge rõõmsad Issandas!"
Vahel on küll selline tunne, et tahaks küsida:
"Paulus, kas sa ei tea, millises maailmas me tegelikult elame?"
Ta vastaks: "Ma tean seda paremini kui sa arvatagi võiks!"
Meil pole aimugi neist kannatustest, millest Paulus pidi läbi minema,
kui teda piitsutati ja kividega loobiti.
Ta oli peale seda omadega nii lõpu korral, et teda peeti juba surnuks.
Arvati, et ta on juba taevas.
Kuid ta polnud.Vähemalt füüsiliselt mitte.
Vaimses mõttes küll, nii nagu meiegi kuulume kõik taevasse.
Nii et jüngrid kogunesid ta ümber ja talutasid ta sealt minema,
et võtta hoolt ta eest ja ravida teda.
Pauluse meeskonda kuulus ju arst Luukas,
kes kirjutas nii Apostlite teod kui ka Luuka evangeeliumi.
Nii et olles meeskonna liige,
kandis ta kindlasti hoolt ka Pauluse haavade jms. eest.
Nii et järgmisel päeval oli Paulus jälle jalul,
öeldes: "Olge rõõmsad Issandas!"
Seega, võime rõõmustada isegi keset raskusi.
Jeesuski ütles: "Pidage lausa rõõmuks, kui inimesed teid taga räägivad."
Olen endamisi mõelnud sellele,
sest oleme ju meiegi kuulnud kõikvõimalikke negatiivseid arvamusi.
Olen öelnud oma kogudusele,
et kui on vastuseis, siis järelikult teeme midagi õigesti.
Mitte, et me kõike ja alati õigesti teeksime,
aga miskigi, mida teeme, peab olema õige,
et vaenlane püüab selle vastu sõdida.
Kuid vaadakem siis üheskoos seda Filiplastele 4 peatükki,
ammutades koos Jumala Sõnast, mis tuleb ainult kasuks.
Ei pea minema "tühja kõhuga" magama.
Filiplastele 4:4 "Olge ikka rõõmsad Issandas!
Taas ma ütlen: Olge rõõmsad!"
Ta rõhutab seda "rõõmustage" teemat, mis ei jäta maad enesehaletsusele.
"Teie leebus saagu teatavaks kõigile inimestele. Issand on ligidal!
Ärge muretsege ühtigi..."
Lugesin ma ikka õigesti? On see ikka Piiblis kirjas?
Mõned soomlased ehk arvavad, et Piibel kirjutatigi algselt soome keeles.
Tegelikult mitte, aga usun, et see on siiski õige tõlge:
"Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises.
Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Filiplastele 4:10
"Väga suureks rõõmuks Issandas oli mulle see,
et te viimaks jälle virgusite mõtlema minule."
See on üks huvitav tekst.
Paulus, Jumala sulane, kes oli nii pühendunud,
et keeldus lausa abist, mida tal oli õigus saada, ütles siin:
"Suur tänu teile abi eest, mille saatsite!"
Jutt käis siis materiaalsest abist.
Edasi lugedes me näeme,
et Paulus rõõmustas saadud abi üle eelkõige sellepärast,
et ta nägi, mida inimeste helde andmine
nende endi ja nende koguduste jaoks tähendas.
Ta on tänulik saadud abi eest, kuid rõõmustab veelgi enam seepärast,
et see kannab nii head vilja inimeste endi jaoks.
"...sest teie olete ju mõelnud, aga teil polnud sobivat juhust."
Kui puuduvad võimalused, ei saa ka anda,
aga kui need võimalused on olemas, on hea ka anda.
"Ma ei ütle seda puuduse pärast,
kuna ma olen õppinud olema rahul sellega, mis mul on."
Olen õppinud olema rahul... Olukorrad võivad olla erinevad.
Osadel on kõike rikkalikult, teised tulevad vaevu ots otsaga kokku
ja kolmandatel on üldse pisku käes.
Aga me võime õppida olema rahul oludega, mis on,
sest meie peamine turvatunne ei lähtu rahast, kuigi vahel arvame nii.
Kuid raha ei ole meie turvapaik, vaid Jumal on me turvapaik.
Temas võime olla kindlad, sest Ta teab, kus omadega oleme.
Ta teab nii me vajadusi, kui ka seda, kui meil on üle.
Kuid eelkõige taandub kõik me suhtumistele.
On äärmiselt kahetsusväärne, kui me Jumala lastena hakkame kurtma.
"Oo, ole meile armuline."
"Olin enne juba raskustes,
kuid nüüd Jumala lapsena ei näi ikkagi asjad toimivat!"
Kuid tea, et need toimivad!
Su Jumal on usaldusväärne, kuid Ta tahab,
et su turvatunne peituks Temas
ja mitte su enda materiaalsetes võimalustes.
Ta tahab, et loodaksid vaid Tema peale, sest nagu me teame,
me eluolukorrad käivad nii üles kui alla.
Ja vahel on tunne, et enamjaolt oled vaid seal all.
Kuid me ei sõltu neist olukordadest!
Me pole usklikud vaid siis, kui kõik läheb hästi!
Me oleme usklikud ka vastutuule korral, kus Jumal aitab meid niikuinii.
"Oskan elada kehvalt..."
Ära heida meelt, sest ta jätkab sealt:
"...ja oskan elada ka jõukalt."
Paulus ütleb, et on harjunud elama nii külluses kui puuduses.
"...olen kõigega ja kõigi oludega tuttav:
nii kõhtu täis sööma kui nälgima, elama nii jõukuses kui puuduses.
Ma suudan kõik tema läbi, kes teeb mind vägevaks."
See on nüüd see salm, mis on seotud tema eluolukordadega.
Ehk siis sõltumata küllusest või puudusest,
ma saan hakkama ja "suudan kõik temas".
Ta tugevdab mind läbi eluolukordade, mistõttu nad ei saa tulla näpuga näitama:
"Vaata ikka, kuidas see asi läks!"
Keset seda kõike võid tunnistada julgelt,
et sa ei hoia kinni mitte maistest, vaid taevastest asjadest.
Soovides toetada TV7 tööd, võib helistada 900 1777 (hind 7 eur). Täname!
Paulus ütleb Efeslaste kirja 2.ptk-s,
et Jumal on meid koos Kristusega üles äratanud
ja asetanud taevasesse olukorda Kristuses Jeesuses.
Ta on asetanud meid taevasesse paika
ja me istume seal koos Kristusega ja Kristuses Jumala paremal käel,
teades, et kõik on alistatud Jeesuse nime alla.
Kõik olukorrad. Pole ühtki asja, mis suudaks ületada Kristust,
sest Ta on kõik juba ära võitnud ja võidab jätkuvalt.
Ja meie istume ühes Temaga. See ületab kogu inimliku mõistuse,
kuid me peame ikka ja jälle kuulutama seda sõna endile kui teistele,
et sa valitsed seal ülal koos Kristusega ja kõik vaenlase teod on su jalge all.
Mis tähendab ka seda, et oled üle kõigist oma olukordadest.
Ma suudan kõik temas, kes mind teeb vägevaks.
Filiplastele 4:14 "Ometi, te tegite hästi, et võtsite osa minu kitsikusest."
See tähendab, et Paulsegi elus tuli esile kitsaid kohti.
"Teie, filiplased, ju teate,
et evangeeliumi kuulutamise alguses, kui ma Makedooniast lahkusin,
ei olnud ükski kogudus peale teie andmise ja võtmise arvestamisel minuga osaduses,
sest teie saatsite minu vajadusteks abi ka Tessaloonikasse rohkem kui ühe korra.
See pole nii, et ma otsin andi,
vaid ma otsin vilja, mis kasvatab teiepoolset arvet."
Ehk siis: ta ei muretsenud niivõrd seepärast, et ise midagi saada,
vaid eelkõige seepärast, et see võiks kanda head vilja andjatele.
Sest, kes annab... - See saab. Kes külvab... - See lõikab.
Kes maksab kümnist... - Sellele Jumal avab oma taevaluugid.
Kes annab vaestele, see laenab Jumalale.
Kas Jumal maksab tagasi? - Ikka.
Nii on, sest Jumal on see, kes hoolib meie kaudu vaestest
ja tahab tervendada nad.
Kuid see ei toimi nii, et Jumal saadab raha otse taevast,
vaid Ta kasutab neid ressursse, mis on juba maailmas olemas.
Ta kasutab selleks inimesi.
Just, Ta tahab kasutada inimesi ja maailma vara.
Jumala soov on võtta maailma rahad, mis on patuste käes
ja suunata need usklike kätte, et nood võiksid leevendada maailma valu.
Seetõttu, kui anname vaestele, teeme midagi, mis on Jumala tahe.
Jeesuski aitas maa peal olles pidevalt vaeseid. See oli täiesti tavaline.
Ta tegi seda nii läbi toiduse kui mitmel muulgi moel.
Jumal tahab aidata ja kui me seda teeme, me laename Jumalale.
Jumal peab selle meeles.
Ilmutuse raamatu põhjal on teada,
et Jumalal on otsekui oma raamatupidamissüsteem taevas
ja Ta maksab meile tagasi - Ta teab, millal me andsime -
ja Ta tasub meile kõva intressiga.
Nii et on oluline mõista, et Jumal tahab anda meile selleks,
et meie võiks omakorda anda oma osa evangeeliumi levikusse.
Sest meie ülesanne pole vaid ise toime tulla ja elu alal hoida,
vaid osaleda ülemaailmses evangeeliumi jagamise töös.
Seda ka rahaliste annetuste läbi,
sest siis saame rääkida Jeesusest nii ärkvel olles kui magades.
Sest läkitades oma raha teele,
saab mõni jutlustaja teispool maakera kuulutada Jeesusest kõige täiega;
palvetada haigete eest ja ajada välja kurje vaime.
Seda kõike ajal, mil me ise magame.
Nii et tänu Jumalale, et võime olla rõõmsad Temas;
kogeda Tema jõudu ja olla kaasas kõigega, mida Ta tahab.
Ja mida ka meie tahame, sest Püha Vaim elab meie sees
ja hoiab meid ühenduses Jumalaga.
Ta annab meile üleloomuliku jõu ja tahab kanda head hoolt me eest,
et võiksime oma isklikuski elus kenasti hakkama saada.
Kas pole vinge? Evangeeliumi sõnum on positiivne.
See julgustab, see tervendab ja annab jõudu, nii et tänu Jumalale.
Täitkem nii iseendid kui oma kaaslasigi selle hea sõnumiga.
Mul on üks sugulane, kes hooldas oma vana ema sel moel,
et külastas teda igapäevaselt vanadekodus,
lugedes talle Piiblit ja paludes ühes temaga.
Veidi aega tagasi lahkus see 90 a emake igavikku,
mistõttu poeg jäi üksi ja mõtles, mis nüüd edasi saab?
Pia küsis, et kuidas ta nüüd oma vaba aega sisustab?
Mees vastas, et ta käis naabri ukse taga
ja küsis ukse avanud vanalt mehelt,
kas too tahab, et ta hakkaks talle Piiblit ette lugema?
See vana mees oli rõõmuga nõus.
Ehk siis ka sellisel moel saame külvata Jumala Sõna ja igavesi seemneid
just seal, kus oleme.
Kuid palvetame nüüd koos, Pia.
Meil on võrratu vaatajaskond, keda me väga armastame.
Oleme tänulikud kõigi teie eestpalvete eest
ja rahalise toetuse eest.
Me tahame paluda teie eest ja õnnistada teid.
Aitäh, Sulle Jeesus, et võime õnnistada kõiki oma vaatajaid.
Aitäh Sulle, et sa annad neile kõik, mida nad vajavad.
Tänu Sulle, et nad võivad kogeda Sinu armastust, rõõmu ja ligiolu.
Tänu Sulle, et sa täidad kõik nende vajadused just praegu.
Tänu Sulle, et nad võivad tõesti kogeda, et nad on õnnistatud. Aamen.
Jumala õnnistusi teile ja kohtume taas nädala pärast!
Käesolev saade läheb eetrisse Vaasast.
Järgmisel korral ikka Jumala Sõna, aga siis juba mõnest teisest kohast.
Uute kohtumisteni! - Kõike head!
Tõlge: Anne-Ly Raukas